În urma articolelor apărute în presă, un corp de control al prim-ministrului s-a dus vineri la Cluj pentru a afla circumstanțele în care agentul a demisionat.

Anchetatorii audiază astăzi mai multe persoane și ridică mai multe documente și vor stabili dacă este cazul să aplice sancțiuni.

Dacă se dovedește că agentul are dreptate, superiorul său, adică adjunctul șefului Inspectoratulului de Poliție al județului Cluj, ar putea fi dat afară din Poliție.

Agentul a fost cercetat disciplinar de trei ori, din 2010, când l-a oprit în trafic pe șeful său care circula cu viteză excesivă și nu a încetinit la trecerea de pietoni.